Държавен вестник, бр. 80, 2004 г., стр. 28

С Т Р .  28
Д Ъ Р Ж А В Е Н   В Е С Т Н И К
Б Р О Й  80
Чл. 153. Системата за управление на докумен-
тацията осигурява използването само на послед-
ните версии на всички документи и програми.
ДОПЪЛНИТЕЛНИ РАЗПОРЕДБИ
§ 1. По смисъла на наредбата:
1. “Аварийни условия” са отклоненията от
нормалната експлоатация, по-тежки от очак-
ваните експлоатационни събития, включител-
но проектните аварии и надпроектните аварии.
2. “Активен компонент” e компонентът, чи-
ето функциониране зависи от външно въздейс-
твие, като команда за задействане, механично
преместване или захранване с енергия.
3. “Активен разсед” е тектоничен разсед, по
който за последния един милион години (ква-
терненски период) е осъществено относително
преместване на прилежащите блокове от зем-
ната кора на половин метър или повече.
4. “Безопасен отказ” e отказът на система
или компонент, при възникването на които ИЯИ
преминава в безопасно състояние без необхо-
димост от каквито и да са действия на управля-
ващите системи за безопасност.
5. “Блочен пулт за управление” е част от
ИЯИ, която е разположена в специално пред-
видени в проекта помещения и е предназначе-
на за централизирано управление на техноло-
гичните процеси, осъществявано от оператив-
ния персонал и автоматизираните средства за
управление.
6. “Валидиране” е процесът на определяне
дали продуктът (като компютърни програми,
аналитични методи, модели на ИЯИ, процеду-
ри и инструкции) е подходящ за задоволително
изпълнение на предвидената функция.
7. “Верифициране” е процесът на определя-
не дали качеството или характеристиките на
продукта (като компютърни програми, анали-
тични методи, модели на ИЯИ, процедури и ин-
струкции) са такива, както е декларирано, как-
то е предвидено или както се изисква.
8. “Вероятностна оценка на безопасността”
е многостранен структуриран подход за опре-
деляне на сценариите за отказ и математичес-
ки инструмент за определяне на количествени
оценки на риска.
9. “Вертикален канал” е канал, служещ за об-
лъчване на образци извън сепаратора на актив-
ната зона, чийто горен край се намира под вода.
10. “Външен източник на неутрони” е пери-
одично разполагано в активната зона устройс-
тво, изпускащо неутрони, което е предназначе-
но за увеличаване плътността на потока неут-
рони в активната зона на ИЯИ в режим на пуск
и работа на мощност на реактора.
11. “Външно събитие” е събитие, което не
е свързано с експлоатацията на ИЯИ, но кое-
то би могло да въздейства върху безопасност-
та на ИЯИ.
12. “Вътрешно събитие” е събитие, свързано
с експлоатацията на ИЯИ, което би могло да
въздейства върху безопасността на ИЯИ.
13. “Вътрешна самозащита на реакторната
инсталация” е свойството на реакторната инс-
талация да осигурява безопасността на базата
на естествени обратни връзки, процеси и харак-
теристики.
14. “Единичен отказ” е отказът, който води
до загуба на способността на компонента да
изпълнява предписаните му функции на безо-
пасност, а също и всякакви последващи откази
в резултат от него.
15. “Експлоатационни състояния” са състо-
янията на нормална експлоатация и очаквани
експлоатационни събития.
16. “Експериментално устройство” е устройс-
тво, предназначено за използване на неутронен
поток и йонизиращото лъчение за всякакви
дейности, предвидени в проекта на изследова-
телската ядрена инсталация.
17. “Експлоатационни предели” са стойнос-
ти на параметрите и характеристики на състо-
янието на системите (компонентите) и на ИЯИ
като цяло, определени в проекта за нормална
експлоатация.
18. “Експлоатационни условия” са определе-
ните в проекта условия относно количеството,
характеристиките, състоянието на работоспособ-
ност и техническото обслужване на системите
(компонентите), необходими за работа без на-
рушаване на експлоатационните предели.
19. “Експлоатация” е цялата дейност, осъ-
ществявана за постигане на целта, за която е
бил изграден изследователският реактор, вклю-
чително работа на мощност, пускане, спиране,
изпитвания, техническо обслужване, ремонт,
презареждане на ядреното гориво, инспектира-
не през време на експлоатация и другите свър-
зани с това дейности.
20. “Експлоатираща организация” е органи-
зацията, която е лицензиант или притежател
на разрешение по Закона за безопасно използ-
ване на ядрената енергия.
21. “Защитна система за безопасност” е систе-
ма, предназначена за предотвратяване или огра-
ничаване повреждането на ядреното гориво, об-
вивките на топлоотделящите елементи и компо-
нентите, съдържащи радиоактивни вещества.
22. “Квалифициране” е процесът на устано-
вяване на доказателства, че съоръжението, сис-
темата или компонентът ще работи, когато това
е необходимо, при специфицираните условия за
работа и в съответствие с изискванията за ра-
бота на системата.
23. “Компонент” е прибори, тръбопроводи,
кабели и други изделия, осигуряващи изпълне-
нието на зададени функции самостоятелно или
в състава на системи и разглеждани като струк-
турни единици в анализите на надеждността и
безопасността.
24. “Консервативен подход” е подходът към
проектирането и конструирането, при който при
извършването на анализи и пресмятания за
параметрите и характеристиките се приемат
стойности и предели, които определено водят
към по-неблагоприятни резултати.